बीएसई पर उपलब्ध आंकड़ों के मुताबिक फिलहाल एबीजी शिपयार्ड, एमटेक ऑटो, भूषण स्टील, जेपी इन्फ्राटेक, इलेक्ट्रोस्टील स्टील्स, मंधाना इंडस्ट्रीज, मेनेट इस्पात एंड एनर्जी, रुचि सोया इंडस्ट्रीज, सुप्रीम टेक्स मार्ट, वर्धमान इंडस्ट्रीज और आरईआइ एग्रो समेत 75 कंपनियां इंसॉल्वेंसी एंड बैंक्रप्सी कोड (आइबीसी) के तहत दिवालिया प्रक्रिया से गुजर रही हैं। बाजार की अक्षुण्णता और निवेशकों के हित सुरक्षित रखने के लिए सेबी और शेयर बाजार निगरानी के और मजबूत तंत्र लागू कर रहे हैं। इनमें प्राइस बैंड में कमी और सिक्युरिटीज को समय-समय पर ट्रेड-टु-ट्रेड कैटेगरी में लाने जैसे उपाय शामिल हैं।